**Tero Konttinen** (s. 14. kesäkuuta 1985 Helsinki) on suomalainen jääkiekkoilija, joka pelasi kaudella 2016–2017 Ruotsin kolmanneksi korkeimmalla sarjatasolla Hockeyettan-joukkue Asplöven HC:ssä. Hän on pelityyliltään hyökkäävä puolustaja.

Ura
---

### Seuraura

#### Uran alku Jokereissa

Konttinen aloitti jääkiekkoilun 5-vuotiaana Vuosaaren Viikingeissä. Hän siirtyi 9-vuotiaana Jokereihin, joissa Konttinen voitti C-nuorten Suomenmestaruuden vuonna 2000 sekä B-nuorten Suomenmestaruuden vuonna 2002 ja SM-hopeaa vuosina 2001 ja 2003. Hän voitti vuonna 2003 myös A-nuorten SM-hopeaa. Konttinen nousi Jokereiden SM-liigarinkiin jo kaudella 2004–2005, mutta hän ei tehnyt kuitenkaan vielä liigadebyyttiään. Konttinen pelasi kautensa kokonaan joukkueen A-nuorissa, joiden tehokkain puolustaja hän oli tehoilla 2+18=20. Konttinen jakoi koko A-nuorten SM-liigan puolustajien pistepörssin neljännen sijan Kärppien Tommi Leinosen kanssa. Hän pelasi samalla kaudella myös ensimmäiset miesten pelinsä esiinnyttyään kuuden ottelun verran lainalla Mestis-joukkue Kirkkonummen Salamoissa. Kesäkuussa 2005 Konttinen teki vuoden mittaisen jatkosopimuksen Jokereiden kanssa.

Kaudella 2005–2006 Konttinen teki SM-liigadebyyttinsä. Hän pelasi Jokereissa ensimmäisen liigaottelunsa kauden avauskierroksella 15. syyskuuta 2005 paikallisvastustaja Helsingin IFK:ta vastaan. Konttinen keräsi ottelussa yhden syöttöpisteen. Kaikkiaan hän pelasi kauden aikana kuusi SM-liigaottelua. Suurimman osan kaudestaan Konttinen pelasi kuitenkin lainalla Mestis-joukkue Kiekko-Vantaassa, jossa tulokaskausi toi 24 runkosarja- ja kahdessa playoff-ottelussa tehot 5+7=12. Hän pelasi kauden aikana joukkueessa myös hyökkääjänä.

#### Läpimurto Ässissä

Elokuussa 2006 Konttinen siirtyi try-outille Porin Ässiin. Hän sai syyskuussa seitsemän harjoitusottelun jälkeen 1+1-vuotisen sopimuksen joukkueeseen. Konttinen nousi kaudella 2006–2007 yhdeksi SM-liigakauden komeetoista ja loisti varsinkin kiekollisessa pelissä. Hän avasi maalitilinsä SM-liigassa kahdella osumalla, jotka Konttinen teki jo kauden avauskierroksella 14. syyskuuta 2006 vieraissa paikallisvastustaja Rauman Lukkoa vastaan. Hänen toinen osumansa jäi Ässien 3–5-voittoon päättyneen ottelun ratkaisumaaliksi. Konttinen palkittiin ottelun *Ilta-Sanomien* kolmen tähden tähtipelaajana. Hän voitti tehoilla 7+20=27 koko SM-liigan tulokkaiden piste- ja syöttöpörssin. Liigan parhaana tulokkaana Jarmo Wasaman muistopalkinnolla palkittiin kuitenkin TPS:n Tuomas Suominen. Konttinen oli myös Ässien tehokkain puolustaja ja jakoi liigan puolustajien pistepörssin yhdeksännen sijan Bluesin Arto Laatikaisen kanssa. Kaudella 2007–2008 hän osoittautui kuitenkin pettymykseksi, kun totutusti heikompaa oman pään pelaamista esittänyt Konttinen ei onnistunut myöskään hyökkäyspäässä. Hän teki Ässissä pelaamissaan 37 runkosarjaottelussa vain viisi syöttöpistettä, kunnes Konttinen siirtyi siirtorajan kynnyksellä tammikuun 2008 lopulla Turun Palloseuraan.

Kaudella 2008–2009 Konttinen edusti neljää eri seuraa. Hän aloitti kautensa puolentoista kuukauden mittaisella vuokrasopimuksella Ruotsin Elitserienin Djurgårdens IF:ssä, jossa Konttinen paikkasi Oscar Eklundin loukkaantumista. Hän ehti TPS:ään palattuaan pelata vain yhden ottelun, kunnes joukkueessa pieneen rooliin jäänyt Konttinen siirtyi lokakuussa 2008 Espoo Bluesiin vaihdossa Joni Töykkälään. Hän ehti edustaa Bluesia kauden aikana myös Mestarien liigassa. Tammikuun 2009 lopulla Konttinen siirtyi Timo Kuuluvaisen ja Ari Gröndahlin kanssa sarjatasoa alemmas Mestis-joukkue KooKoohon vaihdossa Jarno Kultaseen.

#### Jokipoikien kautta ulkomaille

Syyskuun 2009 lopulla Konttinen siirtyi loppukauden 2009–2010 kattaneella sopimuksella Jokipoikiin. Hän kuului koko Mestiksen parhaisiin kiekollisiin puolustajiin ja paransi reilusti myös puolustuspelaamistaan, mistä kertoi Jokipoikien ylivoimaisesti paras teholukema +25. Konttinen voitti myös koko sarjan puolustajien maalipörssin ja sijoittui puolustajien pistepörssissä viidenneksi tehoilla 10+15=25. Hänen kautensa päättyi kuitenkin puolivälieriin loukkaantumisen vuoksi. Konttinen voitti kauden päätteeksi Mestiksen-mestaruuden. Hänet valittiin sarjan toiseen tähdistökentälliseen. Kaudeksi 2010–2011 Konttinen siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue IK Oskarshamniin. Hän oli joukkueen tehokkain puolustaja tehoilla 2+18=20.

Kaudella 2011–2012 Konttinen oli jatkamassa Allsvenskan-uraansa 1+1-vuotisella sopimuksella Malmö Redhawksissa. Hänelle ei kuitenkaan löydetty sopivaa roolia, eikä Konttinen pelannut siellä otteluakaan runkosarjassa ja siirtyi lokakuussa 2011 Tanskan AL-Bank Ligaenissa pelaavaan Herning Blue Foxiin. Tammikuussa 2012 hän palasi loppukaudeksi Oskarshamniin.

#### Paluu Mestikseen

Marraskuussa 2012 Konttinen siirtyi ottelukohtaisella sopimuksella Mestiksen nousijajoukkue HC Keski-Uusimaahan vietettyään vapaana agenttina alkukauden 2012–2013. Hän pelasi joukkueessa 26 ottelua tehopistein 1+18=19, joilla Konttinen oli kauden päätyttyäkin HCK:n tehokkain puolustaja ja kolmanneksi paras pistemies. Siirtotakarajalla, tammikuun 2013 lopulla hän siirtyi Vaasan Sportiin, joka haki korvaajaa loukkaantuneelle Eetu Heikkiselle. Kaudeksi 2013–2014 Konttinen palasi vuoden mittaisella sopimuksella HCK:hon. Hän sijoittui tehoilla 6+29=35 koko Mestiksen puolustajien pistepörssissä kolmanneksi.

#### KalPan kautta takaisin ulkomaille

Toukokuussa 2014 Konttinen siirtyi elokuun loppuun asti ulottuneella try-out -sopimuksella SM-liigajoukkue Kalevan Palloon. Syyskuun lopulla hän sai 1+1-vuotisen jatkosopimuksen joukkueeseen. KalPa ei käyttänyt Konttisen sopimuksessa ollutta optiota ja hän siirtyi kaudeksi 2015–2016 vuoden mittaisella sopimuksella jatkamaan uraansa Ranskan Ligue Magnusin Rouen Hockey Élite 76:n riveihin. Konttinen jakoi tehoilla 2+15=17 liigan puolustajien pistepörssin viidennen sijan HC Amiensin Mitch Fillmanin kanssa. Hän voitti kauden aikana sekä Ranskan-mestaruuden, Ranskan-, Ranskan liigacupin että Continental Cupin mestaruden.

Kaudeksi 2016–2017 Konttinen siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Asplöven HC:hen.

### Maajoukkueura

Konttinen pelasi alle 18-vuotiaiden MM-kilpailuissa vuonna 2003.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2001–2002 | Jokerit | A-SM | 1 | 0 | 0 | 0 | 0 | – | – | – | – | – |
| 2002–2003 | Jokerit | A-SM | 17 | 1 | 2 | 3 | 0 | 1 | 0 | 0 | 0 | 0 |  |  |  |  |  |  | U18 | 6 | 1 | 0 | 1 | 4 |
| 2003–2004 | Jokerit | A-SM | 20 | 1 | 14 | 15 | 12 | 10 | 1 | 4 | 5 | 4 |
| 2004–2005 | Salamat | Mestis | 6 | 1 | 1 | 2 | 8 | – | – | – | – | – |
|  | Jokerit | A-SM | 29 | 2 | 18 | 20 | 2 | – | – | – | – | – |
| 2005–2006 | Kiekko-Vantaa | Mestis | 24 | 5 | 7 | 12 | 16 | 2 | 0 | 0 | 0 | 2 |
|  | Jokerit | SM-liiga | 6 | 0 | 1 | 1 | 0 | – | – | – | – | – |
| 2006–2007 | Ässät | SM-liiga | 52 | 7 | 20 | 27 | 28 | – | – | – | – | – |
| 2007–2008 | Ässät | SM-liiga | 37 | 0 | 5 | 5 | 16 | – | – | – | – | – |
|  | TPS | SM-liiga | 10 | 0 | 2 | 2 | 4 | 2 | 0 | 0 | 0 | 2 |
| 2008–2009 | Djurgårdens IF | Elitserien | 9 | 0 | 1 | 1 | 2 | – | – | – | – | – |
|  | TPS | SM-liiga | 1 | 0 | 0 | 0 | 0 | – | – | – | – | – |
|  | Blues | SM-liiga | 18 | 0 | 5 | 5 | 4 | – | – | – | – | – |
|  | KooKoo | Mestis | 8 | 0 | 4 | 4 | 10 | 5 | 1 | 4 | 5 | 2 |
| 2009–2010 | Jokipojat | Mestis | 35 | 10 | 15 | 25 | 26 | 3 | 0 | 1 | 1 | 2 | Kakkostähdistö |
| 2010–2011 | IK Oskarshamn | Allsvenskan | 36 | 2 | 18 | 20 | 30 | – | – | – | – | – |
| 2011–2012 | Herning Blue Fox | Tanska | 17 | 5 | 7 | 12 | 8 | – | – | – | – | – |
|  | IK Oskarshamn | Allsvenskan | 15 | 0 | 0 | 0 | 0 | – | – | – | – | – |
| 2012–2013 | HCK | Mestis | 36 | 2 | 18 | 20 | 30 | – | – | – | – | – |
|  | Sport | Mestis | 3 | 0 | 0 | 0 | 2 | 5 | 1 | 2 | 3 | 12 |
| 2013–2014 | HCK | Mestis | 35 | 6 | 29 | 35 | 14 | 3 | 1 | 0 | 1 | 2 |
| 2014–2015 | KalPa | SM-liiga | 36 | 0 | 3 | 3 | 12 | – | – | – | – | – |
| 2015–2016 | Rouen HE | Ranska | 20 | 2 | 15 | 17 | 4 | 15 | 1 | 5 | 6 | 4 |
| 2016–2017 | Asplöven HC | Ruotsi I | 34 | 3 | 13 | 16 | 8 | – | – | – | – | – |
| 5 kautta | yhteensä | SM-liiga | 160 | 7 | 36 | 43 | 64 | 2 | 0 | 0 | 0 | 2 |
| 6 kautta | yhteensä | Mestis | 137 | 23 | 74 | 97 | 86 | 18 | 3 | 7 | 10 | 20 |
| 1 kausi | yhteensä | Elitserien | 9 | 0 | 1 | 1 | 2 | – | – | – | – | – |

Lähteet
-------

* Tero Konttinen The Internet Hockey Databasessa (englanniksi)
* Tero Konttinen *Elite Prospects*. Everysport Media Group AB.  (englanniksi)

### Viitteet

1. ↑  9 Tero Konttinen – Jokerit.com (Arkistoitu – Internet Archive)
2. ↑  Tero Konttinen *Jatkoaika.com*. Jatkoaika r.y. Viitattu 8.9.2017.
3. 1 2  Levola, Jaakko: Komeetta-Konttinen läpimurron kynnyksellä *Jatkoaika.com*.  9.9.2006. Jatkoaika r.y. Viitattu 4.3.2014.
4. 1 2 3 4 5  Tero Konttinen *Elite Prospects*. Everysport Media Group AB.  (englanniksi)
5. ↑  Mestikseen vaeltavat nuoret eivät heti tähtiä *Jatkoaika.com*.  30.12.2004. Jatkoaika r.y. Viitattu 4.3.2014.
6. ↑  Jani Rita palaa Jokereihin *Jatkoaika.com*.  6.6.2005. Jatkoaika r.y. Viitattu 4.3.2014.
7. ↑  Tilastot – Liiga *liiga.fi*.  15.9.2005. Jääkiekon SM-liiga Oy. Viitattu 4.3.2014.
8. ↑  Kauppi, Jarkko: Kenttäpelaajien kevättodistukset *Jatkoaika.com*.  4.4.2006. Jatkoaika r.y. Viitattu 4.3.2014.
9. ↑  Konttinen Ässien testiin, Toivonen selkäleikkaukseen *Jatkoaika.com*.  17.8.2006. Jatkoaika r.y. Viitattu 4.3.2014.
10. ↑  Konttisen näytöt riittivät Ässille *Jatkoaika.com*.  4.9.2006. Jatkoaika r.y. Viitattu 4.3.2014.
11. ↑  Raportti – Liiga *liiga.fi*.  14.9.2006. Jääkiekon SM-liiga Oy. Viitattu 4.3.2014.
12. ↑  Tilastot – Liiga *liiga.fi*.  14.9.2006. Jääkiekon SM-liiga Oy. Viitattu 4.3.2014.
13. ↑  Pistepörssi runkosarjassa 06–07 – Liiga *liiga.fi*. Jääkiekon SM-liiga Oy. Viitattu 4.3.2014.
14. ↑  TPS hankki Konttisen ja Uusikartanon *Jatkoaika.com*.  31.1.2008. Jatkoaika r.y. Viitattu 4.3.2014.
15. ↑  TPS vuokrasi Tero Konttisen Ruotsiin *Jatkoaika.com*.  2.9.2008. Jatkoaika r.y. Viitattu 4.3.2014.
16. ↑  Konttinen Bluesiin, Töykkälä TPS:aan *Jatkoaika.com*.  17.10.2008. Jatkoaika r.y. Viitattu 4.3.2014.
17. ↑  Kultanen Bluesiin, kolme pelaajaa vaihdossa Kouvolaan *Jatkoaika.com*.  30.1.2009. Jatkoaika r.y. Viitattu 4.3.2014.
18. ↑  Konttinen korvaa Clarken Jokipojissa *Jatkoaika.com*.  29.9.2009. Jatkoaika r.y. Viitattu 4.3.2014.
19. ↑  Ohtonen, Renne: Jokipoikien kevättodistukset 2009–2010 *Jatkoaika.com*.  2.6.2010. Jatkoaika r.y. Viitattu 4.3.2014.
20. ↑  Tero Konttinen matkaa Ruotsiin *Jatkoaika.com*.  20.5.2010. Jatkoaika r.y. Viitattu 4.3.2014.
21. ↑  Bodin, Uffe: Malmö förstärker med finländare *Hockeysverige.se*.  12.4.2011. NewsMe. Viitattu 4.3.2014. (ruotsiksi)
22. ↑  Bodin, Uffe: Gammal bekant förstärker IKO *Hockeysverige.se*.  16.1.2012. NewsMe. Viitattu 19.1.2012. (englanniksi)
23. ↑  Svenson, Göran: Konttinen åter till IKO *ikoskarshamn.se*.  16.1.2012. IK Oskarshamn.  Arkistoitu 4.3.2014. Viitattu 4.3.2014. (ruotsiksi)
24. ↑  Keskiuusmaalaiset vankistivat pakistoaan *Jatkoaika.com*.  13.11.2012. Jatkoaika r.y. Viitattu 4.3.2014.
25. ↑  Tero Konttinen Sportiin paikkaamaan loukkaantumisia *Jatkoaika.com*.  31.1.2013. Jatkoaika r.y. Viitattu 4.3.2014.
26. ↑  Konttinen ja Mustonen palaavat Keravalle *Jatkoaika.com*.  5.8.2013. Jatkoaika r.y. Viitattu 4.3.2014.
27. ↑  KalPalle testimiehiä Mestiksestä *Jatkoaika.com*.  12.5.2014. Jatkoaika r.y. Viitattu 26.5.2014.
28. ↑  KalPa käytti Tero Konttisen sopimuksen option *Jatkoaika.com*.  29.9.2014. Jatkoaika r.y. Viitattu 29.9.2014.
29. ↑  Konttisen ura jatkuu Ranskassa *Jatkoaika.com*.  9.6.2015. Jatkoaika r.y. Viitattu 9.6.2015.
30. ↑  En forward och back kompletterar lagbygget *asploven.com*.  22.8.2016. Asplöven HC.  Arkistoitu 8.9.2017. Viitattu 22.8.2016. (ruotsiksi)